PRISM (ohjelma)

**PRISM** on Yhdysvaltain liittovaltion kansallisen turvallisuuden parantamiseksi suunnittelema ohjelma, jonka on Yhdysvaltain mukaan tarkoitus paljastaa terroristeja. Kyseessä on vakoiluun suunniteltu tietokoneohjelma, jota Yhdysvaltain kansallinen turvallisuusvirasto (NSA) on käyttänyt vuodesta 2007. PRISM -koodinimellä tunnetun ohjelman oikea nimi on US-984XN. NSA:lla on ohjelman kautta suora pääsy Microsoftin, Yahoon, Googlen, Facebookin, PalTalkin, AOL:n, Skypen, YouTuben ja Applen tietoihin. Näihin tietoihin luetaan muun muassa tunnistetiedot, näiden palveluiden kautta lähetetyt sähköiset viestit sekä niissä varastoidut asiakirjat ja valokuvat. Yhdysvaltain viranomaiset ovat sanoneet, että he pyrkivät välttämään Yhdysvaltain kansalaisten viestien tutkimista.

Ohjelma on yksi NSA:n eniten käyttämistä tietolähteistä. Esiteltäessä presidentille turvallisuustilannetta (engl. *President's Brief*) PRISM on toiminut tietolähteenä 1 477 kertaa.

Ohjelman olemassaolo tuli julkiseksi 7. kesäkuuta 2013, kun NSA:n työntekijä Edward Snowden vuosi PRISM-ohjelmaa käsitelleitä asiakirjoja The Guardian- ja The Washington Post -lehdille. Snowden astui julkisuuteen kaksi päivää myöhemmin.

NSA:n työntekijän William Binneyn mukaan PRISM on vain tietolähde tietolähteiden joukossa. Hänen mukaansa tietoliikenneyhtiöt antoivat aikaisemmin NSA:lle pääsyn viestintäkaapeleihinsa, mutta amerikkalaisten tietoliikenneyhtiöiden tiloihin asennetut järjestelmät eivät onnistuneet keräämään kaikkea tietoa. Puuttuvia tietoja jouduttiin pyytämään palveluntarjoajilta, ja PRISM on Binneyn mukaan vain näiden puuttuvien tietojen hankkimista varten.

Ohjelmaan osallistuneet yhtiöt kiistävät väitteet. Yhdysvallat on myöntänyt ohjelman olemassaolon.

## Galleria


File:cover slide of PRISM.jpg|Johdanto.
File:Prism slide 2.jpg|Suuri osa maailman tietoliikenteestä kulkee Yhdysvaltojen kautta.
File:PRISM Collection Details.jpg|Yksityiskohtia siitä, mitä ohjelmalla kerätään.
File:Prism slide 5.jpg|Luettelo yrityksistä ja päivämääristä, jolloin keräys alkoi.
File:Prism-slide-6.jpg|PRISM -ohjelman toimeksiantoprosessi.
File:Prism-slide-7.jpg|PRISM -keräyksen tietovirta.
File:Prism-slide-8.jpg|PRISM -asianumerot.
File:Prism-slide-9.jpg|REPRISMFISA -verkkosovellus.
File:Prism-week-in-life-straight.png|PRISM -ohjelman kohteita.
File:Prism-upstream-yahoo.png|Dian osa, jossa mainitaan "yläjuoksulla tehdyt keräykset", FAA702, EO 12333 ja yahoo.com -verkkosivusto.
File:Slides-nsa-prism03a-straight.jpg|FAA702 -operaatiot ja kartta.
File:Prism-fairview-straight.jpg|FAA702 -operaatiot ja kartta. Alaotsikossa lukee: "Keräykset vain mahdollisia FAA702:n valtuutuksella". Keskellä olevassa laatikkossa lukee FAIRVIEW.
File:Prism - FAA 702 operations.png|FAA702 -operaatiot ja kartta. Alaotsikossa lukee: "Keräykset vain mahdollisia FAA702:n valtuutuksella". Keskellä olevassa laatikkossa lukee STORMBREW.
File:Prism-blurry-frag-1.png| Toimeksianto; Asioita joita kannattaa pitää mielessä. Runkoteksti: *Aina kun kohteenne täyttävät FAA -kriteerit,  teidän tulisi harkita FAA:n käytön pyytämistä. Hätätilan toimeksiantoprosesseja on olemassa elämää välittömästi uhkaavia tilanteita varten ja kohteita voidaan asettaa [lukukelvotonta] tunneissa (valvonta ja yhteydenpitojen varastointi). Tutustukaa oman Tuotesarjanne tuomareihin ja FAA -johtajiin.*


## Katso myös
*ECHELON – Australian, Kanadan, Uuden-Seelannin, Yhdistyneen kuningaskunnan ja Yhdysvaltojen ylläpitämä signaalitiedustelun keräys- ja analysointiverkosto.
*IAO – lakkautettu DARPA -hanke
*Maailmanlaajuista joukkovalvontaa koskevat paljastukset (2013 alkaen)
*Joukkovalvonta
*Signaalitiedustelu
*Teollisuusvakoilu
*Xkeyscore
*Yhdysvaltain perustuslain neljäs lisäys

## Lähteet